θεοι. αγαθει τυχει επι αισχρωνος αρχοντος μουνιχιωνος αγοραι κυριαι διονυσοδωρος ζωπυρου αλωπεκηθεν ειπεν επειδη κρατεια ιερεια λαχουσα εις τον ενιαυτον τον επι αισχρωνος τα τε εισιτητηρια εθυσεν και τας λοιπας θυσιας [τ]ας καθηκεν θυειν υπερ του κοινου εστρωσεν δε και κλινην εις αμφοτερα τα αττιδεια και τα λοιπα παρεσκευασεν καλως και ιεροπρεπως ουθεν ενλειπουσα φιλοτιμιας και τον ενιαυτον καλως και ευσεβως διετελεσεν θεραπευουσα τας θεας και ανοιγουσα το ιερον εν ταις καθηκουσαις ημεραις οπως αν ουν και οι οργεωνες φαινωνται χαριν αποδιδοντες τοις φιλοτ[ι]μουμενοις εις τε τας θεας και εις ε[αυ]τους αγαθει τυχει δ[ε]δοχθαι τοις οργεωσιν επαινεσαι κρατειαν και στεφανωσαι θαλλου στεφανωι ευσεβειας ενεκεν της εις τας θεας και φιλοτιμιας της εις εαυτους στεφανουν δε και εις τον επειτα χρονον ταις θυσιαις και αναγορευειν τον στεφανον αυτης. αναγραψαι δε τοδε το ψηφισμα τους οργεωνας εν στηλει λιθινει και στησαι προ του ναου. οι οργεωνες την ιερειαν κρατειαν η ιερεια κρατεια ιερωνυμον.
Att. — non-stoich. 28-32 — c. 211/0